CELEX: 32017R0110
Language: lt
Date: 2017-01-23 00:00:00
Title: 2017 m. sausio 23 d. Komisijos reglamentas (ES) 2017/110, kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, IV ir X priedai (Tekstas svarbus EEE. )

24.1.2017   
            
            
               LT
            
            
               Europos Sąjungos oficialusis leidinys
            
            
               L 18/42
            
         KOMISIJOS REGLAMENTAS (ES) 2017/110
   2017 m. sausio 23 d.
   kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, IV ir X priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 23 straipsnio pirmą pastraipą,
   kadangi:
   
               (1)
            
            
               Reglamente (EB) Nr. 999/2001 nustatytos gyvūnų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. Jis taikomas gyvų gyvūnų auginimui ir gyvūninių produktų gamybai, jų pateikimui rinkai, o tam tikrais specialiais atvejais – jų eksportui;
            
         
               (2)
            
            
               pagal Reglamento (EB) Nr. 999/2001 7 straipsnio 1 dalį atrajotojus draudžiama šerti gyvūniniais baltymais, o to reglamento IV priedo I skyriuje šis draudimas yra išplėstas. Minėto priedo II skyriuje nustatytos kelios šio draudimo išimtys. Reglamento (EB) Nr. 999/2001 IV priedo II skyriaus b punkto ii papunktyje nustatyta, kad draudimas netaikomas ūkiniams neatrajotojams šerti skirtiems žuvų miltams ir kombinuotiesiems pašarams, kurių sudėtyje yra žuvų miltų, gaminamiems, tiekiamiems rinkai ir naudojamiems laikantis IV priedo III skyriaus ir specialių sąlygų, nustatytų to priedo IV skyriaus A skirsnyje. Be to, Reglamento (EB) Nr. 999/2001 IV priedo II skyriaus d punkte nustatyta, kad draudimas netaikomas nenujunkytiems atrajotojams šerti skirtiems pieno pakaitalams, kurių sudėtyje yra žuvų miltų, gaminamiems, tiekiamiems rinkai ir naudojamiems laikantis to priedo IV skyriaus E skirsnyje nustatytų specialių sąlygų.
            
         
               (3)
            
            
               Reglamento (EB) Nr. 999/2001 IV priedo IV skyriaus A skirsnio a punkte reikalaujama, kad žuvų miltai būtų pagaminti perdirbimo įmonėse, skirtose tik iš vandens gyvūnų, išskyrus jūros žinduolius, gautiems produktams gaminti. Minėto skyriaus E skirsnio a punkte reikalaujama, kad nenujunkytiems atrajotojams šerti skirtų pieno pakaitalų sudėtyje esantys žuvų miltai būtų pagaminti perdirbimo įmonėse, skirtose tik iš vandens gyvūnų, išskyrus jūros žinduolius, gautiems produktams gaminti, ir atitiktų III skyriuje nustatytas bendrąsias sąlygas;
            
         
               (4)
            
            
               Reglamento (EB) Nr. 999/2001 I priedo 1 punkto e papunkčio ii dalyje darant nuorodą į apibrėžtį, nustatytą Tarybos direktyvos 2006/88/EB (2) 3 straipsnio 1 dalies e punkte, „vandens gyvūnai“ apibrėžiami kaip i) žuvys, priklausančios Agnatha antklasiui bei Chondrichthyes ir Osteichthyes klasėms, ii) moliuskai, priklausantys Mollusca tipui, ir iii) vėžiagyviai, priklausantys Crustacea potipiui;
            
         
               (5)
            
            
               Reglamento (EB) Nr. 999/2001 I priede pateikta „vandens gyvūnų“ apibrėžtis iš bestuburių aprėpia tik moliuskus ir vėžiagyvius, todėl pagal to reglamento IV priedo IV skyriaus A skirsnio a punkto ir E skirsnio a punkto reikalavimus žuvų miltams gaminti neleidžiama naudoti laukinių jūrų žvaigždžių ir ūkinių vandens bestuburių, išskyrus moliuskus ir vėžiagyvius. Kadangi miltų, pagamintų iš laukinių jūrų žvaigždžių ir ūkinių vandens bestuburių, išskyrus moliuskus ir vėžiagyvius, naudojimas neatrajotojams skirtuose pašaruose nekelia didesnės USE perdavimo rizikos nei žuvų miltų naudojimas tokiuose pašaruose, turėtų būti iš dalies pakeisti Reglamento (EB) Nr. 999/2001 IV priedo IV skyriaus A skirsnio a punkto ir E skirsnio a punkto reikalavimai, kad būtų sudaryta galimybė žuvų miltų gamybai naudoti laukines jūrų žvaigždes ir ūkinius vandens bestuburius, išskyrus moliuskus ir vėžiagyvius;
            
         
               (6)
            
            
               siekiant apsaugoti aplinką, laukinės jūrų žvaigždės žuvų miltams gaminti turėtų būti naudojamos tik tais atvejais, kai jūrų žvaigždės dauginasi ir kelia grėsmę akvakultūros auginimo teritorijoms. Dėl to Reglamento (EB) Nr. 999/2001 IV priedo IV skyriaus A skirsnio a punkto ir E skirsnio a punkto reikalavimai turėtų būti taikomi tik toms jūrų žvaigždėms, kurios renkamos moliuskų auginimo teritorijose;
            
         
               (7)
            
            
               todėl Reglamento (EB) Nr. 999/2001 IV priedas turėtų būti atitinkamai iš dalies pakeistas;
            
         
               (8)
            
            
               Reglamento (EB) Nr. 999/2001 X priedo C skyriaus 4 punkte nustatyti greitųjų tyrimų, kurie yra patvirtinti galvijų, ožkų ir avių USE stebėsenai, sąrašai. 2016 m. balandžio 8 d.„Prionics group“ pranešė Komisijai, kad nuo 2016 m. balandžio 15 d. ji nustos gaminti diagnostikos priemonių rinkinius „Prionics Check PrioSTRIP SR“. Tad šis diagnostikos priemonių rinkinys turėtų būti išbrauktas iš avims ir ožkoms skirtų patvirtintų greitųjų USE tyrimų sąrašo. Todėl X priedo C skyriaus 4 antros pastraipos ketvirta įtrauka turėtų būti išbraukta;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 999/2001 IV ir X priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 147, 2001 5 31, p. 1.
   
      (2)  2006 m. spalio 24 d. Tarybos direktyva 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (OL L 328, 2006 11 24, p. 14).
   
      PRIEDAS
      Reglamento (EB) Nr. 999/2001 IV ir X priedai iš dalies keičiami taip:
      
                  1)
               
               
                  IV priedo IV skyrius iš dalies keičiamas taip:
                  
                              a)
                           
                           
                              A skirsnio a punktas pakeičiamas taip:
                              
                                          „a)
                                       
                                       
                                          žuvų miltai privalo būti pagaminti perdirbimo įmonėse, skirtose gaminti tik produktams, gautiems iš:
                                          
                                                      i)
                                                   
                                                   
                                                      vandens gyvūnų, išskyrus jūros žinduolius;
                                                   
                                                
                                                      ii)
                                                   
                                                   
                                                      ūkinių vandens bestuburių, išskyrus tuos gyvūnus, kuriuos aprėpia Tarybos direktyvos 2006/88/EB 3 straipsnio 1 dalies e punkte pateikta „vandens gyvūnų“ apibrėžtis, arba
                                                   
                                                
                                                      iii)
                                                   
                                                   
                                                      
                                                         Asterias rubens rūšies jūros žvaigždžių, kurios surinktos auginimo teritorijose, kaip apibrėžta Reglamento (EB) Nr. 853/2004 I priedo 2.5 punkte, ir kurios atitinkamai suklasifikuotos;“
                                                   
                                                
                                    
                        
                              b)
                           
                           
                              E skirsnio a punktas pakeičiamas taip:
                              
                                          „a)
                                       
                                       
                                          pieno pakaitalams gaminti naudojami žuvų miltai turi būti pagaminti perdirbimo įmonėse, skirtose gaminti tik produktams, gautiems iš:
                                          
                                                      i)
                                                   
                                                   
                                                      vandens gyvūnų, išskyrus jūros žinduolius;
                                                   
                                                
                                                      ii)
                                                   
                                                   
                                                      ūkinių vandens bestuburių, išskyrus tuos gyvūnus, kuriuos aprėpia Tarybos direktyvos 2006/88/EB 3 straipsnio 1 dalies e punkte pateikta „vandens gyvūnų“ apibrėžtis, arba
                                                   
                                                
                                                      iii)
                                                   
                                                   
                                                      
                                                         Asterias rubens rūšies jūros žvaigždžių, kurios surinktos auginimo teritorijose, kaip apibrėžta Reglamento (EB) Nr. 853/2004 I priedo 2.5 punkte, ir kurios atitinkamai suklasifikuotos.
                                                   
                                                Pieno pakaitalams gaminti naudojami žuvų miltai turi atitikti bendrąsias sąlygas, nustatytas III skyriuje.“
                                       
                                    
                        
            
                  2)
               
               
                  X priedo C skyriaus 4 punkto antros pastraipos ketvirta įtrauka išbraukiama.